На основу члана 4. став 8. и члана 94. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 113/2017-др.закон и 95/2018), члана 27к Закона о буџетском систему („Службени гласник РС“ 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/201972/2019 и 149/2020), члана 12. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/2016), директор Канцеларије за локални економски развој

**РАСПИСУЈЕ И ОГЛАШАВА**

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**„послови евaлуaције индикатора у домену подршке инвеститорима“,**

**1 извршилац, на неодређено време**

**у Канцеларији за локални економски развој Града Ниша**

**I Орган у коме се радно место попуњава:**

 Канцеларија за локални економски развој, ул. Генерала Милојка Лешјанина бр. 39.

**II Радно место које се попуњава:**

**„послови евaлуaције индикатора у домену подршке инвеститорима“**, Канцеларија за локални економски развој Града Ниша, Сектор за подршку улагањима и унапређење пословног окружења, Одсек за подршку реализацији улагања, у звању саветник, 1 извршилац.

**Опис послова:** Ради на студијско аналитичким пословима анализе најбољих могућих процедура за реализацију инвестиције; Ради на убрзавању процедура надлежних органа у фази реализације инвестиције; Контактира са представницима домаћих и страних инвеститора; Учествује у организацији састанака и активности са надлежним институцијама, а у циљу убрзања процеса реализације инвестиције и превазилажења проблема у фази реализације улагања; Асистира инвеститорима и потенцијалним инвеститорима у процесу припреме и реализације инвестиција; Израда SWOT и других анализа доступних индустријских зона; Вредновање постојећих парцела из базе локација у односу на тражене карактеристике локације исказане од стране потенцијалног инвеститора; Анализа урбанистичких параметара важећих планских докумената у погледу максимално могућих габарита и волумена потенцијалних објеката на задатим грађевинским парцелама; Праћење базе податак катастра непокретности катастарских парцела које захватају индустријске и радне зоне у складу са важећим планским документима; Сагледавање карактеристика катастарских и грађевинских парцела кроз платформу Национална инфраструктура геопросторних података; Израда 3d модела, рендера и видео анимација објеката и просторних целина за потребе подршке реализације улагања; Праћење процедуре реализације улагања кроз подршку инвеститору у процесу прибављања услова јавних предузећа, израде урбанистичких пројеката, идејних решења, идејних пројеката, пројеката за грађевинску дозволу, пројеката изведеног објекта и остале документације у смисли Закона о планирању и изградњи; Прибављање информација о доступним капацитетима и расположивом мрежом инфраструктурних инсталацијама за задате локације, од стране имаоца јавних овлашћења; Обилазак терена са потенцијалним инвеститором и презентовање доступних локација за реализацију пројеката; Учествовање у припреми и ажурирању материјала за веб сајт, Информатор о раду, страна на друштвеним мрежама и осталим комуникационим алатима Канцеларије и обављање других послова по налогу шефа Одсека, руководиоца Сектора и Директора Канцеларије.

 **Услови за рад на радном месту:**

- стечено високо образовање из научне области архитектура или грађевинско инжењерство на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит и најмање три године радног искуства у струци.

**У изборном поступку, Конкурсна комисија, врши проверу и оцењивање**:

1. стручне оспособљености за рад на радном месту – увидом у податке из пријаве на јавни конкурс и приложених доказа, и усмено, путем разговора са кандидатом.

2. Знања из следећих области, усмено, путем разговора и то познавања:

- Закона о улагањима ("Службени гласник РС", бр. 89/2015 и 95/2018)

- Закона о планирању и изградњи (''Службени гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 – одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др. закон и 9/2020)

- Закона о општем управном поступку (''Службени гласник РС", 18/2016 и 95/2018 – аутентично тумачење)

3. Вештина комуникације, усмено, путем разговора.

**III Место рада:**

 Канцеларија за локални економски развој, ул. Генерала Милојка Лешјанина број 39, Ниш

**IV Услови за запослење:**

- да је пунолетан држављанин Републике Србије;

- да није правноснажно осуђиван на безусловну казну затвора од најмање шест месеци;

- да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;

- да има прописано образовање

-да испуњава остале услове одређене законом, другим прописима и актом о систематизацији радних места.

**V Пријава на конкурс са кратком биографијом садржи:** име и презиме кандидата, датум и место рођења, адресу становања, број телефона, e-mail адресу, податке о образовању**.**

Пријава на конкурс мора бити својеручно потписана.

**Уз пријаву на јавни конкурс кандидат подноси следећу документацију:**

- извод из матичне књиге рођених;

- уверењe о држављанству **(не старије од 6 месеци);**

- диплому или уверење којом се потврђује стручна спрема;

- уверење Министарства унутрашњих послова - Полицијске управе да није правноснажно осуђивано на безусловну казну затвора од најмање шест месеци (**издато након објављивања овог конкурса**);

- доказ о радном искуству у струци (потврде, решења и други акти из којим се доказује на којим пословима, са којом стручном спремом и у компериоду јестечено радно искуство);

- исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа (за учеснике конкурса који су били у радном односу у државном органу односно органу аутономне покрајине или јединице локалне самоуправе);

 - уверење о положеном државном стручном испиту (лица са положеним правосудним испитом уместо уверења о положеном државном стручном испиту достављају уверење о положеном правосудном испиту; лица са положеним стручним испитом за запослене у државним органима, уместо уверења о положеном државном стручном испиту достављају уверење о положеном стручном испиту за запослене у државним органима).

**Сви докази прилажу се у оригиналу или у овереној фотокопији.**

Одредбом члана 9. и члана 103. Закона о општем управном поступку („Службени гласник РС“, бр. 18/2016 и 95/2018-аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству и извод из матичне књиге рођених.

Потребно је да учесник конкурса, достави целокупну тражену документацију. Уколико се кандидат определи да орган прибави уверење о држављанству и извод из матичне књиге рођених, уз осталу тражену документацију, потребно је да достави и изјаву о томе.

Образац изјаве доступан је на сајту града Ниша и објављен је уз јавни конкурс за попуњавање извршилачког радног места **„послови евaлуaције индикатора у домену подршке инвеститорима“**, у звању саветник, 1 извршилац.

**VI Трајање радног односа**:

Радни однос се заснива **на неодређено време**

**VII**  **Објављивање јавног конкурса**: Јавни конкурс за попуњавање извршилачког радног места **„послови евaлуaције индикатора у домену подршке инвеститорима“** објављује се на интернет презентацији Града Ниша [**http://www.ni.rs/konkursi/**](http://www.ni.rs/konkursi/).

Обавештење о јавном конкурсу, са адресом интернет презентације Града Ниша на којој је јавни конкурс објављен, објављује се у дневним новинама „Српски телеграф“ које се дистрибуирају за целу територију Републике Србије.

**VIII Рок за подношење пријаве на конкурс:** Рок за подношење пријаве на конкурс је 15 дана од дана оглашавања обавештења о јавном конкурсу у дневним новинама „Српски телеграф“.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе, Конкурсна комисија одбацује закључком против кога се може изјавити жалба жалбеној комисији у року од осам дана од дана пријема закључка.

Жалба кандидата не задржава извршење закључка.

**IX Адреса на коју се подносе пријаве на конкурс**:

Пријаве и доказе о испуњавању услова конкурса кандидат може доставити лично или препорученом пошиљком у затвореној коверти на којој је написано име, име оца и презиме кандидата, са назнаком **„не отварати“**, Конкурсној комисији, преко Градске управе за органе Града и грађанска стања Града Ниша: на адресу Градска управа за органе Града и грађанска стања Града Ниша, ул. Николе Пашића број 24, или на шалтеру број 15 Градски услужни центар, са назнаком „За Конкурсну комисију за јавни конкурс за попуњавање извршилачког радног места **„послови евaлуaције индикатора у домену подршке инвеститорима“** **у Канцеларији за локални економски развој“**.

**X Лице задужено за давање обавештења о јавном конкурсу:** Мила Димитријевић, тел. 018/249-828, у периоду од 11,00 -13,00 часова.

**XI Изборни поступак:**

Јавни конкурс спроводи Конкурсна комисија именована од стране директора Канцеларије за локални еконмски развој.

Конкурсна комисија ће, о месту, дану и времену када ће се обавити провера стручних оспособљености, знања и вештина које се вреднују у изборном поступку, обавестити учеснике конкурса, чије су пријаве благовремене и потпуне, уз које су приложени сви потребни докази и који испуњавају услове за рад на наведеном радном месту.

НАПОМЕНА:

Сходно члану 72. и 73. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 113/2017-др.закон и 95/2018), пробни рад је обавезан за сва лица која нису заснивала радни однос у органу аутономне покрајине, јединици локалне самоуправе, градској општини или државном органу и траје шест месеци. Службенику који не задовољи на пробном раду престаје радни однос.

Сходно члану 47. став 6. Закона о запосленима у аутономним покрајинама и јединицама локалне самоуправе, на извршилачко радно место може да се запосли и лице које нема положен државни стручни испит, али је дужно да га положи у року од шест месеци од дана заснивања радног односа, сагласно члану 131. истог закона.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.

ДИРЕКТОР

Душан Радивојевић

На основу члана 15. Закона о заштити података о личности („Службени гласник РС”, бр. 87/2018), а ради учествовања на јавном конкурсу за попуњавање извршилачког радног места ''послови евaлуaције индикатора у домену подршке инвеститорима'', у Канцеларији за локални економски развој Града Ниша, дајем следећу

**И З Ј А В У**

Сагласан/а сам да се мој ЈМБГ, користи искључиво у сврху прикупљања података који се односе на доказ:

1. Уверење о држављанству, упис извршен у књигу држављана у општини

 (навести општину/месну канцеларију),

1. Извод из матичне књиге рођених, упис извршен у МКР општине ,

...................................

**(ЈМБГ даваоца изјаве)**

........................................ .............................................

(место и датум) (потпис даваоца изјаве)